Hisên: Zengînîya Kelepûra Kurdî Gîyan û Zimanê Min Geş Kiriye
Mêvan vê xelekê ji bernama Deng û Reng helbestvan Yasîn Hisên e
Gotina Kurdî bi reh û koka xwe bi kelepûra xwe ve girêdayî ye û li ser wê bingehê her rengên wêjeya Kurdî hatiye damezrandin. Zimanê Kurdî di paxilên dayikan de mezin bû û ji wendabûnê parastî ma. Her bajarekî Kurdî bi awayekî xwe parast. Amûdê yêk ji wan e ku bi rengekî seyr zimanekî helbestî û hûnandî afirand, loma ji wê re dibêjin bajarê helbestvanan. Yek ji wan helbestvana Yasîn Hisên e ku di sala 1970’î de dayik bûye. Hisên di sala 1990’î dest bi nivîsînê kir: bi çend cûreyan ji gotar ta helbestê, û di gelek rojname û kovaran de berhemên wî hatin weşandin. Ew ne tenê helbestvan e, lê tembûrvanekî pir baş e û wî di komên Kurdî de cîh girtiye. Hisên ew du salan e ku bûye cîgirê sernivîskarê rojnameya El Emel, ku bi zimanê Erebî li bajarê Silêmanî derdikeve. Wî herwiha i salên 2005 heta 2007’an li radyoya Xak wekî bêjer û amadekarê programan kar kiriye. Jiber hezkirina wî ji kelepûra Kurdî û xemxxwarîya zimanê dayikê, Hisên berê xwe da Enstîtuya Kelepûra Kurdî ya li Silêmanî û li wir bi cî bûye. Hisên ji sala 2010’an heta niha wek berpirsê beşa Kurmancî ya enstîtuyê dixebite. ji berhemên wî: 1- Temberiya Binefşan, Helbest (Li Şamê çap bûye). 2- Azar, helbest (Heleb) 3- Lorîk ,helbest (Silêmanî) 4-Tûrikê Zêran ,Çîrokên Folklorî ji Amûdê (Silêmanî) Berhemên wergerê: 1-Şanoya Serdana Melîkê ya Memdûh Idwan, ji Erebî wergerandiye Kurdî. 2- Romana Berf ji Erebî wergerandiye Kurdî. 3- Şanoya Çîroka Binefş û Yasemînê ji Erebî wergerandiye Kurdî. 4- Pirtûka Qelaya Kerkûkê j Kurdîya Soranî wergerandiye Erebî.